Отделната митническа територия на Тайван, Пенгу, Кинмен и Матцу подаде заявление за изразяване на интерес съгласно
 член XXI, алинея 2, буква а) от ГАТС (S/L/169) относно S/SECRET/8. По отношение на S/SECRET/9 не бе представено
 заявление за изразяване на интерес. ЕО и отделната митническа територия на Тайван, Пенгу, Кинмен и Матцу започнаха
 преговори съгласно член XXI, алинея 2, буква а) от ГАТС относно S/SECRET/8.
 5. По отношение на процедурата, открита с нотификацията, съдържаща се в документ S/SECRET/8, първоначалният
 период на преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април
 2005 г., до 27 февруари 2006 г., до 1 юни 2006 г., до 1 юли и до 17 юли 2006 г.).
 6. По време на тези преговори ЕО и отделната митническа територия на Тайван, Пенгу, Кинмен и Матцу се споразумяха
 относно компенсаторните поправки, свързани с измененията и оттеглянията, съдържащи се в документ S/SECRET/8.
 Приложения I и II към настоящия доклад, заедно със съвместното писмо, към което той е приложен, представляват
 споразумението между ЕО и отделната митническа територия на Тайван, Пенгу, Кинмен и Матцу по отношение на
 S/SECRET/8 за целите на член XXI, алинея 2, буква а) от ГАТС (2). Споразумението не следва да се тълкува по начин,
 който би довел до промяна на списъците на изключенията от член II за ЕО и техните държави членки. Споразумението
 не следва да се тълкува по начин, който би засегнал правата и задълженията на страните съгласно член VIII от ГАТС.
 7. С оглед на гореизложеното предложените изменения и договорените компенсаторни поправки са включени в проекта на
 консолидиран списък на задълженията на ЕО по ГАТС, който е резултат от сливането на съществуващите списъци на
 задълженията на ЕО и на техните държави членки, както и от включването в него на измененията или оттеглянията на
 задължения, нотифицирани от ЕО с документи S/SECRET/8 и S/SECRET/9, и компенсаторните поправки, договорени
 между ЕО и отделната митническа територия на Тайван, Пенгу, Кинмен и Матцу.
 8. Съгласно процедурите, посочени в параграфи 20—22 от S/L/80, до 14 септември 2006 г. ЕО ще изпратят на секре­
 тариата за разпространение проекта на консолидирания списък за сертифициране, при условие че всички засегнати
 страни членки са подписали споразумение или предвиденият в параграф 7 от S/L/80 период е изтекъл без да е бил
 поискан арбитраж. Резултатите от преговорите следва да влязат в сила след приключване на процедурите по сертифи­
 циране, на дата, посочена от ЕО, след приключване на вътрешните процедури на ЕО за одобрение, които ЕО се стремят
 да ускорят възможно най-много. Измененията и оттеглянията, предложени в документите S/SECRET/8 и S/SECRET/9, не
 влизат в сила преди влизането в сила на всички компенсаторни поправки, посочени в приложение II.
 (2) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- 28.3.2019 г. BG Официален вестник на Европейския съюз L 87/135
 ПРИЛОЖЕНИЕ I
 A) Изменения, нотифицирани с документ S/SECRET/8
 Хоризонтални задължения
 • Текст относно достъпа до пазара (стр. 9): „Във всички държави